**Érdekmérlegelési teszt**

|  |
| --- |
| **Bevezetés** |
| A GDPR (Adatvédelmi rendelet) hat lehetséges jogalapot határoz meg az adatkezelésre, amelyek egyike az adatkezelő jogos érdeke.A jelen érdekmérlegelési teszt Nagytarcsai Szociális Segítő Szolgálat, mint adatkezelő vizsgálata annak érdekében, hogy jogos érdekre alapítsa az általa megrendezésre kerülő rendezvények során kezelt adatok kezelését, mely során az esemény résztvevőiről fotó és videófelvétel készül(het). A video- és/vagy fényképfelvételeket honlapján és közösségi média felületén, valamint a médiában adatkezelő szeretné közé tenni. |
| Az adatkezelés jogalapja | Az adatkezelés jogalapja a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 rendelet 6. cikk (1) bekezdés f) pontja, mely alapján az adatok kezelése kizárólag akkor és annyiban jogszerű, amennyiben „az adatkezelés az adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé”. |
| Kezelt személyes adatok köre | * képmás
* képfelvétel
* videofelvétel
 |
| Személyes adat forrása | Az a személy akitől a személyes adatot gyűjti az adatkezelő:* azonos az érintettekkel
 |
| Adatkezelés célja | Az adatkezelő közfeladatainak ellátásához rendezvényeket szervez. A rendezvény ideje alatt a résztvevőkről felvételek készülnek (fényképek és videófelvételek hangrögzítéssel egybekötve), melyek azt a célt szolgálják, hogy a rendezvényről megfelelő multimédiás tartalom (összefoglaló filmek / videók / reklámanyagok) kerüljenek előállításra, továbbá a kihelyezett videókamerák felvételeinek statisztikai célú (adott rendezvény látogatottság mérésének) felhasználására. Az Adatkezelés célja Adatkezelő rendezvényeinek, programjainak, dokumentálása, hírközlése. Adatkezelő tevékenységének népszerűsítése a médiában, honlapon, közösségi oldalon, facebookon, híroldalakon. A rendezvények hangulatának, körülményeinek bemutatása, Adatkezelő jó hírének terjesztése, a helyi életről szóló tájékoztatás, a helyi rendezvények, Adatkezelő népszerűsítése. |
| Adatkezelés időtartama | Az elkészített és tárolt felvételek megőrzésére az eredeti cél megszűnéséig, de legfeljebb 1 évig történik. |
| Adatkezelés módja | A felvételeket a szervezet a közösségi oldalakon, sajtóban, illetve egyéb médiumokban nyilvánosságra hozhatja.  A szervezet az érintett kifejezett és előzetes hozzájárulása hiányában nem készít kifejezetten csak az érintettről felvételt (egyéni ábrázolás), azonban a rendezvény résztvevői adott esetben megjelenhetnek a felvételeken. A szervezet a rendezvényen résztvevő látogató tájékoztatása érdekében jól látható helyen felvétel készítésére vonatkozó figyelmeztető jelzéseket helyez ki. |
| **Érdekmérlegelési teszt** |
| Érintett érdekei, alapjoga | Az Alaptörvény rendelkezései értelmében mindenkinek joga van személyes adatai védelméhez.A GDPR alapelvi szinten rögzíti, hogy a természetes személyek személyes adatainak kezelésével összefüggő védelme alapvető jog. Az Info tv. kifejezett célja az adatok kezelésére vonatkozó alapvető szabályok meghatározása annak érdekében, hogy a természetes személyek magánszféráját az adatkezelők tiszteletben tartsák.  A Polgári Törvénykönyv külön nevesíti a magántitokhoz és a személyes adatok védelméhez való jogot. A személyes adattal visszaélést a Büntető Törvénykönyv is bünteti. Fenti jogszabályok alapján az Érintetteknek méltánylást érdemlő alapvető joga, hogy információs önrendelkezési jogát gyakorolhassa, hogy magánszféráját az adatkezelő tiszteletben tartsa. |
| Adatkezelő jogos érdeke | Adatkezelő jogos érdeke: adatkezelési tevékenység szerves része a rendezvény megvalósításának, amely hozzájárul Adatkezelő jóhírének terjesztéséhez, népszerűsítéséhez, a település népszerűsítéséhez ezáltal a látogatottság növeléséhez.Adatkezelő érdeke a rendezvények hangulatának, körülményeinek bemutatása, tevékenységének reklámozása.A jogos érdek megfelelően konkrét. Ezzel az adatkezelő elkerüli a túl általános megfogalmazást. A jogos érdek valós, mivel a rendezvény adott időpontban megrendezésre kerül. |
| Adatkezelés szükségessége | Adatkezelő a fent rögzített céljának kizárólag a fotó illetve videofelvételek készítésével tud eleget tenni, amely szerves része a rendezvény megvalósításának.Annak vizsgálata, hogy rendelkezésre állnak-e alternatív, az egyén szempontjából kevésbé korlátozó megoldások, mellyel az érdek elérhető:A XXI. században elvárt igény az érintettek irányából is, hogy a rendezvényekről kép és videofelvétel készüljön. A kor elvárása ez, amely elvárásnak csakis a jelen érdekmérlegelési tesztben rögzített adatkezeléssel lehet eleget tenni. Más megoldás emiatt nem áll rendelkezésre.Mindezek miatt megállapítható, hogy az adatkezelés szükséges. |
| Az érintett és az adatkezelő érdekeinek összevetése - arányosság | Minden Érintett megfelelő információval rendelkezik arról, hogy róla video-és/vagy fényképfelvétel készül, így mindenki szabad akaratán múlik, hogy ennek ismeretében részt kíván-e venni a versenyen.A fentiekben célok, elvárások nélkülözhetetlenné teszik azt, hogy az általa szervezett rendezvényen video- és/vagy fényképfelvétel készüljön. |
| Adatkezelés hatása az érintettekre | Amennyiben a látogató nem kíván a felvételeken szerepelni, a kihelyezett kamerák látószögéről adatkezelési tájékoztatóból informálódhat, a rendezvény szervezőitől tájékoztatást kérhet, továbbá a felvétel készítése, vagy nyilvánosságra hozatala ellen tiltakozhat, a róla készült felvétel törlését kérheti. Szervezet a tiltakozás érvényesítéséhez megtesz minden tőle telhetőt, hogy a nyilvánosságra hozott felvételeket visszavonja, törölje. Mindezek miatt az adatkezelés nincs káros hatással az érintettre. |
| Biztosítékok | Adatkezelő adatvédelmi szabályzattal rendelkezik, amelyben az adatok kezelése szabályozásra került.Adatkezelő elkészítette az adatkezelési tájékoztatót ezen adatkezelésre vonatkozóan, amely az Adatkezelő épületében elérhető, valamint a rendezvény helyszínén is kifüggesztésre kerül. Adatkezelő biztosítja az érintettek számára a GDPR-ban rögzített érintetti jogokat különösen a tiltakozás jogát. Adatkezelő és a videós, illetve fotós egyedi adatfeldolgozói megállapodásban szabályozza a képkészítés egyes alapelveit.A szervezet az adatokhoz való hozzáférést megfelelő jogosultságokkal és jogosultsági szintekkel biztosítja. |
| Érdekmérlegelés | Adatkezelő jogos érdeke a rendezvények hangulatának, körülményeinek bemutatása, tevékenységének reklámozása.jogos érdek fennáll, konkrét és valós.Az adatkezelés arányos korlátozást jelent az érintett vonatkozásában.Az adatkezelés az érintettre nincs káros hatással tekintettel a fentebb kifejtettekre.Adatkezelőnek a jelen érdekmérlegelési teszt tárgyát képező személyes adat kezeléséhez főződő érdeke felülmúlja az Érintett személyes adatainak védelméhez fűződő érdekeit.Az érdekmérlegelési teszt eredményeként tehát megállapításra került, hogy a GDPR rendelet 6. cikkelyének f) pontjában meghatározott jogalap a tárgybeli személyes adat, vonatkozásában fennáll, vagyis a tárgybeli személyes adat Adatkezelő által kezelhető.Ezen adatkezelés hatását az Érintett érdekeire és alapvető jogaira megfelelő garanciák, valamint rendeletben meghatározott alapvető jogok biztosítottak.Az adatkezelés átlátható és elszámoltatható, valamint megfelelő szintű szervezési és technikai intézkedések kerültek alkalmazásra az adatok védelme érdekében.Mindezek alapján az érdekmérlegelési teszt végeredményeképpen megállapítható, hogy az érintett joga nem élvez elsőbbséget az adatkezelő jogos érdekével szemben, az adatkezelés szükséges és arányos korlátozást valósít meg az érintett vonatkozásában.  |